
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

155. Τροποποίηση του Π.Δ. 395/1994 "Ελάχιστες προ¬ 
διαγραφές ασφάλειας και υγείας για τη χρησιμο¬ 
ποίηση εξοπλισμού εργασίας από τους εργαζό¬ 
μενους κατά την εργασία τους σε συμμόρφωση 
με την οδηγία 89/655/ΕΟΚ" (Α'220) όπωςέχειτρο- 
ποποιηθεί και ισχύει, σε συμμόρφωση με την οδη¬ 
γία 2001/45/ΕΚ του Ευρωπαϊκού Κοινοβουλίου 
και του Συμβουλίου της 27ης Ιουνίου 2001 . 1 

ΑΠΟΦΑΣΕΙΣ 

Τροποποίηση της ΠΔ/ΤΕ 2474/31.5.2001, σχετικά με 
την παροχή πιστώσεων από πιστωτικά ιδρύματα και 
μέλη του Χρηματιστηρίου Αθηνών για τη διενέρ¬ 
γεια χρηματιστηριακών συναλλαγών. 2 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Τεχνικής Συμφω¬ 
νίας μεταξύ του Υπουργείου Εθνικής Άμυνας της 
Ελληνικής Δημοκρατίας και του Υπουργείου Άμυ¬ 
νας της Δημοκρατίας της Αλβανίας για ρύθμιση 
διαδικασιών κατασκευής - εξοπλισμού και στελέ- 
χωσης Στρατιωτικού Νοσοκομείου Αργυροκά¬ 


στρου (Αθήνα, 25.11.2002). 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο υπ’ αριθ. 347/2003 Προε¬ 
δρικό Διάταγμα. 4 

Διόρθωση σφάλματος στην απόφαση του Νόμου υπ’ 
αριθ. 3245 περί κατάργησης ειδικής εισφοράς επί 
των συντάξεωντου Δημοσίου και των άλλων ασφα¬ 
λιστικών φορέων και άλλες διατάξεις. 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 155 

Τροποποίηση του Π.Δ. 395/1994 "Ελάχιστες προδιαγρα¬ 
φές ασφάλειας και υγείας για τη χρησιμοποίηση εξο¬ 
πλισμού εργασίας από τους εργαζόμενους κατά την 
εργασία τους σε συμμόρφωση με την οδηγία 
89/655/ΕΟΚ" (Α' 220) όπως έχει τροποποιηθεί και ισχύ¬ 
ει, σε συμμόρφωση με την οδηγία 2001/45/ΕΚτου Ευ¬ 
ρωπαϊκού Κοινοβουλίου και του Συμβουλίου της 27ης 
Ιουνίου 2001. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. του άρθρου 1 παρ. 1,2, και3τουΝ. 1338/1983 "Εφαρ¬ 
μογή του κοινοτικού δικαίου" (Α'34) όπως τροποποιήθηκε 
με το άρθρο 6 του Ν. 1440/1984 "Συμμετοχή της Ελλάδας 
στο κεφάλαιο, στα αποθεματικά και στις προβλέψεις της 
Ευρωπαϊκής Τράπεζας Επενδύσεων, στο κεφάλαιο της 
Ευρωπαϊκής Κοινότητος Άνθρακος και Χάλυβος και του 
Οργανισμού Εφοδιασμού ΕυΒΑΤΟΜ" (Α' 70) 

β. του άρθρου 3 του ίδιου Ν. 1338/1983, όπως αντικα- 
ταστάθηκε με το άρθρο 65 του Ν. 1892/1990 "Για το εκ¬ 
συγχρονισμό και την ανάπτυξη και άλλες διατάξεις" 
(Α' 101) 

γ. του άρθρου 4 του αυτού Ν. 1338/1983, όπως αντικα- 
ταστάθηκεμετο άρθρο 6του Ν. 1440/1984 και τροποποι¬ 
ήθηκε μεταάρθρα7του Ν. 1775/1988 (Α' 101), 31 του Ν. 
2076/1992 (ΑΊ 30), 19 του Ν. 2367/1995 (Α' 261) και 22 του 
Ν. 2789/2000 (Α'21) 

δ. του άρθρου δεύτερου του Ν. 2077/1992 "Κύρωση της 
συνθήκης για την Ευρωπαϊκή Ένωση και των σχετικών 
πρωτοκόλλων και δηλώσεων που περιλαμβάνονται στην 
τελική Πράξη" (ΑΊ36) 

ε. του άρθρου 36 του Ν. 1568/1985 "Υγιεινή και ασφά¬ 
λεια των εργαζομένων" (Α' 177) 

στ. του άρθρου 39 του Ν. 1836/1989 "Προώθηση της 
απασχόλησης καιτης επαγγελματικής κατάρτισης και άλ¬ 
λες διατάξεις" (Α'79) και 

ζ. του άρθρου 29Α του Ν. 1558/1985 "Κυβέρνηση και 
Κυβερνητικά Όργανα" (ΑΊ 37), που προστέθηκε με το άρ¬ 
θρο 27 του Ν. 2081/1992 "Ρύθμιση του θεσμού των Επιμε¬ 
λητηρίων κλπ." (Α' 154) και τροποποιήθηκε από το άρθρο 
1 παράγραφος 2 περίπτωση ατού Ν. 2469/1997 (Α' 38). 

2. Τη με αριθμό 2/30.5.2003 γνώμη του Συμβουλίου Υγι¬ 
εινής και Ασφάλειας της Εργασίας (ΣΥΑΕ). 

3. Ότι με την εφαρμογή των διατάξεων του παρόντος 
δεν θα προκληθεί πρόσθετη δαπάνη σε βάρος του κρατι¬ 
κού προϋπολογισμού ή προϋπολογισμού ΝΠΔΔ. 

4. Τη με αριθμό Δ 90/24.2.2004 γνωμοδότηση του Συμ¬ 
βουλίου της Επικράτειας, μετά από πρόταση των Υπουρ¬ 
γών Εσωτερικών Δημόσιας Διοίκησης καιΑποκέντρωσης, 
Οικονομίας και Οικονομικών, Ανάπτυξης, Απασχόλησης 
και Κοινωνικής Προστασίας και Υγείας και Κοινωνικής Αλ¬ 
ληλεγγύης αποφασίζουμε: 

ΚΕΦΑΛΑΙΟ Α' 

Γενικές διατάξεις 

Άρθρο 1 
Σκοπός 

Σκοπός του παρόντος διατάγματος είναι η προσαρμογή 
της ελληνικής νομοθεσίας περί υγιεινής και ασφάλειας των 
εργαζομένων προς τις διατάξεις της οδηγίας 2001/45/ΕΚ 
του Ευρωπαϊκού Κοινοβουλίου και του Συμβουλίου της 
27ης Ιουνίου 2001 (Ε.Ε. Ι_. 195/46/19.7.2001) "Για την τρο¬ 
ποποίηση της οδηγίας 89/655/ΕΟΚ σχετικά με τις ελάχι¬ 
στες προδιαγραφές ασφάλειας και υγείας για τη χρησιμο¬ 
ποίηση εξοπλισμού εργασίας από τους εργαζόμενους κα¬ 
τά την εργασία τους (δεύτερη ειδική οδηγία κατά την έννοια 
του άρθρου 16 παράγραφος 1 της οδηγίας 89/391/ΕΟΚ)" 

ΚΕΦΑΛΑΙΟ Β' 

Τροποποίηση Π.Δ. 395/1994 
Άρθρο 2 

Στο Παράρτημα II του Π.Δ. 395/1994 όπως τροποποιή¬ 
θηκε μετά Π.Δ. 89/1999 (Α'94) και304/2000 (Α'241) μετά 
το σημείο 3 προστίθεται νέο σημείο 4 ως εξής: 

"4. Διατάξεις για τη χρησιμοποίηση του εξοπλισμού ερ¬ 
γασίας που διατίθεται για την εκτέλεση προσωρινών ερ¬ 
γασιών σε ύψος. 

4.1. Γ ενικές διατάξεις 

4.1.1. Αν, σε εφαρμογή του άρθρου 7 του Π.Δ. 17/1996 
"Μέτρα για την βελτίωση της ασφάλειας και της υγείας 
των εργαζομένων κατά την εργασία σε συμμόρφωση με 
τις οδηγίες 89/391/ΕΟΚ και 91/383/ΕΟΚ" (Α' 11) και του 
άρθρου 3 του παρόντος διατάγματος, δεν μπορούν να 
εκτελούνται προσωρινές εργασίες σε ύψος ασφαλώς και 
υπό τις δέουσες εργονομικές συνθήκες από κατάλληλη 
επιφάνεια, πρέπει να επιλέγεται ο πλέον ενδεδειγμένος 
εξοπλισμός εργασίας για την εξασφάλιση και τη διατήρη¬ 
ση ασφαλών συνθηκών εργασίας. Προτεραιότητα πρέπει 
να δίνεται στα μέτρα συλλογικής προστασίας έναντι των 
ατομικών. Οι διαστάσεις του εξοπλισμού εργασίας θα 


πρέπει να ανταποκρίνονται στη φύση των εργασιών και 
στους προβλεπόμενους περιορισμούς καθώς και να επι¬ 
τρέπουν την ακίνδυνη κυκλοφορία. 

Η επιλογή του πλέον ενδεδειγμένου τύπου μέσων πρό¬ 
σβασης στις προσωρινές θέσεις εργασίας σε ύψος πρέ¬ 
πει να γίνεται συναρτήσει της συχνότητας κυκλοφορίας, 
του ύψους καιτης διάρκειας χρησιμοποίησης. Η επιλογή 
πρέπει να επιτρέπει την ασφαλή διαφυγή σε περίπτωση 
επικείμενου κινδύνου. Η διάβαση από ένα μέσο πρόσβα¬ 
σης σε εξέδρες, δάπεδα ή διόδους προσπέλασης και 
αντιστρόφως δεν επιτρέπεται να προκαλεί πρόσθετους 
κινδύνους πτώσης. 

4.1.2. Η χρησιμοποίηση κλίμακας ως θέσης εργασίας 
σε ύψος πρέπει να επιτρέπεται μόνο όταν έχοντας υπόψη 
το σημείο 4.1.1, η χρησιμοποίηση άλλου ασφαλέστερου 
εξοπλισμού δεν δικαιολογείται λόγω του χαμηλού κινδύ¬ 
νου και λόγω είτε της σύντομης χρησιμοποίησης είτε των 
χαρακτηριστικών των χώρων τα οποία δεν μπορεί να με- 
ταβάλει ο εργοδότης. 

4.1.3. Η χρησιμοποίηση τεχνικών πρόσβασης και τοπο¬ 
θέτησης με τη βοήθεια σχοινιών γίνεται μόνον όταν η εκτί¬ 
μηση του κινδύνου δείχνει ότι η εργασία μπορεί να εκτε- 
λεστεί ασφαλώς και όταν η χρησιμοποίηση άλλου περισ¬ 
σότερο ασφαλούς εξοπλισμού εργασίας δεν θα ήταν 
δικαιολογημένη. 

Λαμβάνοντας υπόψη την εκτίμηση των κινδύνων και 
ιδίως τη διάρκεια των εργασιών και τις δεσμεύσεις εργο- 
νομικής φύσεως, πρέπει να προβλέπεται κάθισμα με τα 
ενδεδειγμένα εξαρτήματα. 

4.1.4. Ανάλογα με τον τύπο εξοπλισμού εργασίας, ο 
οποίος επιλέγεται με βάση τα προηγούμενα σημεία, θα 
πρέπει να προσδιορίζονται τα κατάλληλα μέτρα για την 
ελαχιστοποίηση των εγγενών κινδύνων του εξοπλισμού 
για τους εργαζομένους. Σε περίπτωση ανάγκης πρέπει να 
προβλεφθεί η εγκατάσταση διατάξεων προστασίας ένα¬ 
ντι των πτώσεων. Οι διατάξεις αυτές θα πρέπει να έχουν 
κατάλληλη διαμόρφωση και αντοχή ώστε να αποτρέπουν 
ή να ανακόπτουν τις πτώσεις και να προλαμβάνουν, στο 
μέτρο του δυνατού, τους τραυματισμούς. Οι διατάξεις 
συλλογικής προστασίας μπορεί να διακόπτονται μόνο 
στα σημεία πρόσβασης σε κλίμακα ή κλιμακοστάσιο. 

4.1.5. Όταν η εκτέλεση μιας εργασίας απαιτεί την προ¬ 
σωρινή αφαίρεση μιας διάταξης συλλογικής προστασίας 
έναντι πτώσεων, πρέπει να λαμβάνονται άλλα αποτελε¬ 
σματικά μέτρα ασφάλειας. Η εργασία δεν μπορεί να εκτε- 
λεσθεί αν δεν ληφθούν προηγουμένως τα μέτρα αυτά. 
Μετά το πέρας της εργασίας αυτής οι διατάξεις συλλογι¬ 
κής προστασίας πρέπει να επανεγκαθίστανται άμεσα. 

4.1.6.0ι προσωρινές εργασίες σε ύψος εκτελούνται μό¬ 
νον όταν οι καιρικές συνθήκες δεν θέτουν σε κίνδυνο την 
ασφάλεια και την υγεία των εργαζομένων. 

4.2. Ειδικές διατάξεις για τη χρησιμοποίηση κλιμάκων 

4.2.1. Οι κλίμακες τοποθετούνται κατά τρόπο ώστε να 
εξασφαλίζεται η σταθερότητα τους κατά τη χρήση. Τα 
στηρίγματα των φορητών κλιμάκων εδράζονται σε στα¬ 
θερή, ανθεκτική και ακίνητη βάση κατάλληλων διαστάσε¬ 
ων ούτως ώστε οι βαθμίδες να παραμένουν οριζόντιες. Οι 
αναρτημένες κλίμακες προσδένονται κατά τρόπο ασφα¬ 
λή, έτσι ώστε να μη μετακινούνται ή αιωρούνται, εκτός 
των κλιμάκων από σχοινί. 

4.2.2. Η ολίσθηση των ποδών φορητών κλιμάκων εμπο¬ 
δίζεται, κατά τη χρησιμοποίησή τους, είτε με στερέωση 
του ανώτερου ή του κατώτερου σημείου των ορθοστατών 

είτε με οποιαδήποτε αντιολισθητική διάταξη ή με οποια¬ 
δήποτε άλλη λύση ισοδύναμης αποτελεσματικότητας. Οι 
κλίμακες πρόσβασης πρέπει να υπερβαίνουν τη στάθμη 
πρόσβασης, εκτός αν άλλες διατάξεις επιτρέπουν ασφα¬ 
λή λαβή. Οι κλίμακες με περισσότερα συναρμολογούμε- 
να τμήματα καθώς και οι πτυσσόμενες κλίμακες χρησιμο¬ 
ποιούνται κατά τρόπο ώστε να διασφαλίζεται η μεταξύ 
των διαφόρων στοιχείων σταθερή ένωση. Οι κινητές κλί¬ 
μακες ακινητοποιούνται πριν ανέλθει κανείς σ’ αυτές. 

4.2.3. Οι κλίμακες χρησιμοποιούνται κατάτρόπο ώστε ο 
εργαζόμενος να έχει πάντοτε ασφαλή στήριξη και χειρο¬ 
λαβή. Ειδικότερα, η μεταφορά φορτίων με το χέρι πάνω 
σε μία κλίμακα δεν θα πρέπει να εμποδίζει το ασφαλές 
κράτημα. Βαριά αντικείμενα πρέπει να προσδένονται στέ¬ 
ρεα στο σώμα τους ή να φέρονται μέσα σε κλεισμένο σά¬ 
κο προσδεδεμένου στο σώμα τους ή να ανεβάζονται με 
σχοινί. 

4.3. Ειδικές διατάξεις για τη χρησιμοποίηση ικριωμάτων 

4.3.1. Όταν τα φύλλα υπολογισμού του επιλεγέντος 
ικριώματος δεν είναι διαθέσιμα ή όταν δεν προβλέπουντη 
δομική του διαμόρφωση, πρέπει να γίνεται μελέτη υπο¬ 
λογισμού αντοχής και ευστάθειας, εκτός εάν το ικρίωμα 
συναρμολογείται με τυποποιημένη διαμόρφωση γενικής 
παραδοχής. 

4.3.2. Ανάλογα με την πολυπλοκότητα του επιλεγέντος 
ικριώματος, καταρτίζεται από πρόσωπο μετά κατάλληλα 
προσόντα ένα σχέδιο συναρμολόγησης, χρησιμοποίη¬ 
σης και αποσυναρμολόγησης. Το σχέδιο αυτό μπορεί να 
είναι γενικευμένης εφαρμογής και να συμπληρώνεται 
από επιμέρους σχέδια για τις λεπτομέρειες του ικριώμα¬ 
τος. 

4.3.3. Πρέπει να εξασφαλίζεται η ευστάθεια του ικριώ¬ 
ματος. Τα στοιχεία στήριξης του ικριώματος ασφαλίζο¬ 
νται έναντι του κινδύνου ολίσθησης είτε με στερέωση 
στην επιφάνεια στήριξης, είτε με αντιολισθητική διάταξη, 
είτε με οποιονδήποτε άλλο τρόπο ισοδύναμης αποτελε¬ 
σματικότητας ενώ η φέρουσα επιφάνεια πρέπει να έχει 
επαρκή αντοχή. Η τυχαία μετακίνηση των κυλιόμενων 
ικριωμάτων κατά την εκτέλεση των εργασιών σε ύψος 
εμποδίζεται με κατάλληλες διατάξεις. 

4.3.4. Οι διαστάσεις, το σχήμα και η διάταξη των δαπέ¬ 
δων ικριώματος πρέπει να είναι κατάλληλες για τη φύση 
της εργασίας, προσαρμοσμένες στα φορτία που πρόκει¬ 
ται να φέρουν και να επιτρέπουν την ασφαλή εργασία και 
κυκλοφορία. Τα δάπεδα των ικριωμάτων συναρμολογού- 
νται κατά τρόπο ώστε τα συστατικά τους μέρη να μη με¬ 
τακινούνται στις κανονικές συνθήκες χρήσης τους. Μετα¬ 
ξύ των στοιχείων των δαπέδων και των κατακόρυφων μέ¬ 
σων συλλογικής προστασίας έναντι των πτώσεων δεν 
πρέπει να μένει κανένα επικίνδυνο κενό. 

4.3.5. Όταν ορισμένα μέρη ενός ικριώματος δεν είναι 
έτοιμα προς χρήση, ιδίως κατά τις φάσεις συναρμολόγη¬ 
σης, αποσυναρμολόγησης ή μετατροπών, τα μέρη αυτά 
επισημαίνονται με προειδοποιητικά σήματα γενικού κιν¬ 
δύνου σύμφωνα με το Π.Δ. 105/1995 "Ελάχιστες προδια¬ 
γραφές για την σήμανση ασφάλειας ή/ και υγείας στην ερ¬ 
γασία σε συμμόρφωση με την Οδηγία 92/58/ΕΟΚ" (Α' 67) 
και οριοθετούνται κατάλληλα από υλικά στοιχείατα οποία 
εμποδίζουν την πρόσβαση στη ζώνη κινδύνου. 

4.3.6. Τα ικριώματα μπορούν να συναρμολογούνται, να 
αποσυναρμολογούνται ή να υφίστανται σημαντικές μετα¬ 
τροπές μόνο υπό την επίβλεψη αρμόδιου προσώπου και 
από εργαζομένους με επαρκή ειδική εκπαίδευση για τις 


προβλεπόμενες εργασίες, με αντικείμενο την αντιμετώπι¬ 
ση των ειδικών κινδύνων σύμφωνα με το άρθρο 7 του πα¬ 
ρόντος διατάγματος ιδίως σε θέματα σχετικά με: 

α) την κατανόηση του σχεδίου συναρμολόγησης, απο¬ 
συναρμολόγησης ή μετατροπής του εν λόγω ικριώματος, 
β) την ασφάλεια κατά τη συναρμολόγηση, την αποσυ- 
ναρμολόγηση ή τη μετατροπή του συγκεκριμένου ικριώ¬ 
ματος, 

γ) τα μέτρα για την αποφυγή πτώσης προσώπων ή αντι¬ 
κειμένων, 

δ) τα μέτρα ασφαλείας σε περίπτωση μεταβολής των 
καιρικών συνθηκών που θα μπορούσαν να περιορίσουν 
την ασφάλεια του ικριώματος, 
ε) τα επιτρεπόμενα φορτία, 

στ) οποιονδήποτε άλλο κίνδυνο είναι δυνατό να περι¬ 
κλείουν οι προαναφερόμενες εργασίες συναρμολόγη¬ 
σης, αποσυναρμολόγησης και μετατροπής. 

Ο επιβλέπων τις εργασίες και οι εργαζόμενοι έχουν το 
σχέδιο συναρμολόγησης και αποσυναρμολόγησης που 
αναφέρεται στο σημείο 4.3.2 του παρόντος παραρτήμα¬ 
τος, καθώς και όποιες τυχόν οδηγίες περιέχει αυτό. 

4.4. Ειδικές διατάξεις όσον αφορά τη χρησιμοποίηση 
τεχνικών πρόσβασης και τοποθέτησης με τη βοήθεια 
σχοινιών 

Κατά τη χρησιμοποίηση τεχνικών πρόσβασης και τοπο¬ 
θέτησης με τη βοήθεια σχοινιών πρέπει να πληρούνται οι 
ακόλουθες προϋποθέσεις: 

α) το σύστημα πρέπει να περιλαμβάνει τουλάχιστον δύο 
χωριστά αγκυρωμένα σχοινιά, το ένα ως μέσο προσπέλα¬ 
σης, καθόδου και υποστήριξης (σχοινί εργασίας) και το 
άλλο σαν μέσο ασφαλείας (σχοινί ασφαλείας), 
β) οι εργαζόμενοι πρέπει να χρησιμοποιούν κατάλληλη 
ζώνη ασφαλείας, με την οποία και συνδέονται με το σχοι¬ 
νί ασφαλείας, 

γ) το σχοινί εργασίας πρέπει να έχει ασφαλή μηχανισμό 
ανόδου και καθόδου και αυτόματο ανασχετικό μηχανισμό 
που εμποδίζει την πτώση του χρήστη αν αυτός χάσει τον 
έλεγχο της κίνησής του. Το σχοινί ασφαλείας πρέπει να 
έχει αυτόματη κινητή διάταξη προστασίας έναντι των 
πτώσεων η οποία συνοδεύει τον εργαζόμενο στη κίνησή 
του, 

δ) τα εργαλεία και λοιπά εξαρτήματα που χρησιμοποι¬ 
ούν οι εργαζόμενοι πρέπει να είναι συνδεδεμένα με τη ζώ¬ 
νη ασφαλείας ή με το κάθισμα του εργαζομένου ή να είναι 
προσδεδεμένα με άλλο κατάλληλο μέσο, 
ε) η εργασία πρέπει να προγραμματίζεται και επιβλέπε- 
ται δεόντως, ώστε να είναι δυνατό να παρασχεθεί αμέσως 
βοήθεια στον εργαζόμενο σε περίπτωση ανάγκης, 
στ) στους εργαζομένους πρέπει να παρέχεται, βάσει 
του άρθρου 7 του παρόντος διατάγματος, εκπαίδευση 
κατάλληλη και ειδική για τις προβλεπόμενες εργασίες, και 
ιδίως όσον αφορά τις διαδικασίες διάσωσης. 

Σε εξαιρετικές περιστάσεις, όταν ενόψειτου κινδύνου η 
χρησιμοποίηση δεύτερου σχοινιού θα έκανε την εργασία 
περισσότερο επικίνδυνη, μπορεί να επιτραπεί η χρησιμο¬ 
ποίηση ενός και μόνου σχοινιού, εφόσον έχουνληφθεί κα¬ 
τάλληλα μέτρα ασφαλείας σύμφωνα με την ισχύουσα νο¬ 
μοθεσία ή/και πρακτική." 

Άρθρο 3 
Έναρξη ισχύος 

Η ισχύς του παρόντος διατάγματος αρχίζει την 19 Ιου¬ 
λίου 2004. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Απασχόλησης και Κοινωνικής Προστα¬ 
σίας αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 30 Ιουνίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΠΑΣΧΟΛΗΣΗΣ ΚΑΙ 

ΑΝΑΠΤΥΞΗΣ ΚΟΙΝΩΝΙΚΗΣ ΠΡΟΣΤΑΣΙΑΣ 

Δ. ΣΙΟΥΦΑΣ Π. ΠΑΝΑΓΙΩΤΟΠΟΥΛΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Ν. ΚΑΚΛΑΜΑΝΗΣ 
-♦- 

ΑΠΟΦΑΣΕΙ Σ (2) 

Πράξη Διοικητή αριθ. 2552/23.6.2004 

Τροποποίηση της ΠΔ/ΤΕ 2474/31.5.2001, σχετικά με την 
παροχή πιστώσεων από πιστωτικά ιδρύματα και μέλη 
του Χρηματιστηρίου Αθηνών για τη διενέργεια χρημα¬ 
τιστηριακών συναλλαγών. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) τις διατάξεις του Καταστατικού της Τράπεζας της Ελ¬ 
λάδος και ειδικότερα το άρθρο 55Α, όπως ισχύει, 
β) τις διατάξεις του άρθρου 1 του Ν. 1266/1982 «Όργα¬ 
να ασκήσεως της νομισματικής, πιστωτικής και συναλ¬ 
λαγματικής πολιτικής και άλλες διατάξεις», 
γ) τα άρθρα 1 έωςδτου Ν. 2843/2000 «Εκσυγχρονισμός 
των χρηματιστηριακών συναλλαγών, εισαγωγή εταιριών 
επενδύσεων στην ποντοπόρο ναυτιλία στο Χρηματιστή¬ 
ριο Αξιών Αθηνών και άλλες διατάξεις», όπως ισχύει, 
δ) το Ν. 3152/2003 «Ίδρυση και εποπτεία χρηματιστη¬ 
ρίων και οργανωμένων αγορών, νέες αρμοδιότητες της 
Επιτροπής Κεφαλαιαγοράς και τροποποιήσεις χρηματι¬ 
στηριακής νομοθεσίας και άλλες διατάξεις», 
ε) την ΠΔ/ΤΕ 2474/31.5.2001, σχετικά με την παροχή πι¬ 
στώσεων από πιστωτικά ιδρύματα και μέλη του Χρηματι¬ 
στηρίου Αθηνών (Χ.Α.) για τη διενέργεια χρηματιστηρια¬ 
κών συναλλαγών, και ιδίως τις παρ. 1 (α) και 2 (α) του κεφ. 
Α αυτής, με τις οποίες καθορίστηκε στο ποσό των 150.000 
ευρώ, ανά πελάτη, το ανώτατο όριο παροχής πιστώσεων 
από μέλη του Χ.Α. και πιστωτικά ιδρύματα, μη μέλη του 
Χ.Α., για τη διενέργεια χρηματιστηριακών συναλλαγών, 
στ) την υπ' αριθμ. 20/302/26.5.2004 απόφαση του Διοι¬ 
κητικού Συμβουλίου της Επιτροπής Κεφαλαιαγοράς με 
την οποία διατυπώνει τη γνώμη του για την αύξηση του 
ανωτάτου ορίου παροχής πιστώσεων από μέλος του Χ.Α. 
από το ποσό των 150.000 ευρώ στο ποσό του 1.000.000 
ευρώ, ανά πελάτη, σύμφωνα με την προβλεπόμενη στο 
υπό στοιχείο (δ) της παρ. 2 του άρθρου 6 του Ν. 2843/ 
2000 σχετική εξουσιοδότηση, 
ζ) τη σχετική εισήγηση της Διεύθυνσης Εποπτείας Πιστω¬ 
τικού Συστήματος της Τράπεζας της Ελλάδος, αποφάσισε: 

Τροποποιούνται οι διατάξεις υπό στοιχείο (α) της παρ. 
1, του κεφ. Ατης ΠΔ/ΤΕ 2474/31.5.2001 και αυξάνεται στο 
ποσό του ενός εκατομμυρίου (1.000.000) ευρώ, ανά πε¬ 


λάτη, το ανώτατο όριο παροχής πιστώσεων από μέλος 
του Χρηματιστηρίου Αθηνών καθώς και από πιστωτικό 
ίδρυμα, μη μέλοςτου Χρηματιστηρίου Αθηνών, γιατη διε¬ 
νέργεια χρηματιστηριακών συναλλαγών. 

Κατά τα λοιπά οι διατάξεις της ΠΔ/ΤΕ 2474 /31.5.2001 
παραμένουν αμετάβλητες. 

Με την Πράξη αυτή δεν προκαλείται δαπάνη σε βάρος 
του Κρατικού Προϋπολογισμού. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Ο Διοικητής 

ΝΙΚΟΛΑΟΣ ΓΚΑΡΓΚΑΝΑΣ 

-♦- 

ΑΝ ΑΚΟΙΝΩΣ ΕΙΣ 

Φ.0546/ΑΣ 495/Μ.5480 (3) 

Ανακοίνωση για τη θέση σε ισχύ της Τεχνικής Συμφωνίας 
μεταξύ του Υπουργείου Εθνικής Άμυνας της Ελληνι¬ 
κής Δημοκρατίας και του Υπουργείου Άμυνας της Δη¬ 
μοκρατίας της Αλβανίας για ρύθμιση διαδικασιών κα¬ 
τασκευής - εξοπλισμού και στελέχωσης Στρατιωτικού 
Νοσοκομείου Αργυροκάστρου (Αθήνα, 25.11.2002). 

Το Υπουργείο Εξωτερικών ανακοινώνει ότι η Τεχνική 
Συμφωνία μεταξύ του Υπουργείου Εθνικής Άμυνας της 
Ελληνικής Δημοκρατίας και του Υπουργείου Άμυνας της 
Δημοκρατίας της Αλβανίας για ρύθμιση διαδικασιών κα¬ 
τασκευής - εξοπλισμού και στελέχωσης Στρατιωτικού Νο¬ 
σοκομείου Αργυροκάστρου που υπεγράφη στην Αθήνα 
στις 25 Νοεμβρίου 2002 και κυρώθηκε από την Χώρα μας 
με τον υπ’ αριθμ 3244/2004 Νόμο ο οποίος δημοσιεύθηκε 
στο υπ’ αριθμ. 104 Φύλλο Εφημερίδοςτης Κυβερνήσεως, 
τεύχος Α’, της 1ης Ιουνίου 2004, τέθηκε σε ισχύ σύμφωνα 
με το άρθρο 11 αυτής την 24η Ιουνίου 2004. 

Αθήνα, 29 Ιουνίου 2004 

Με εντολή Υπουργού 
Ο Προϊστάμενος της Ε.Ν.Υ. 

ΒΑΣΙΛΕΙΟΣ ΠΑΤΡΩΝΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο Π. Δ/μα 347/2003, που δημοσιεύθηκε στο ΦΕΚ 315/ 
Α'/31.12.2003 “Τροποποίηση διατάξεων Π. Δ/τος 50/2001 
«Καθορισμός των προσόντων διορισμού σε θέσεις φορέων 
του δημόσιου τομέα», στο άρθρο μόνο, στην παράγραφο 12 
στην περίπτωση β, στο εδάφιο Ν διορθώνεται η εσφαλμένη 
λέξη «Ηλεκτρολογικού» στην ορθή λέξη «Ηλεκτρονικού». 

(Από το Υπουργείο Εσωτερικών, 

Δημόσιας Διοίκησης και Αποκέντρωσης) 

-♦- 

(5) 

Διόρθωση σφάλματος στην απόφαση του Νόμου υπ’ 
αριθ. 3245 περί κατάργησης ειδικής εισφοράς επί των συ¬ 
ντάξεων του Δημοσίου και των άλλων ασφαλιστικών φο¬ 
ρέων και άλλες διατάξεις που δημοσιεύθηκε στο Φ.Ε.Κ. 
τεύχος Α 110/16.6.2004, επιφέρεται η πιο κάτω διόρθω¬ 
ση: από την σελίδα 5022, στήλη α' και στίχο 3ο έκτων κά¬ 
τω από το λανθασμένο ...«2Θ03»... στο ορθό ...«2003»... 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











